ddrg/super_eurlex huggingface dataset:
(3)

Zuduma vai samazinājuma apjoms un līdz ar to pārtraukšanas apjoms ir palielinājies salīdzinājumā ar 2019. gada apjomu. Tomēr pārtraukšanas apjomu nevar pielāgot zuduma vai samazinājuma apjomam, saskaņā ar 3. panta 1. punkta c) apakšpunktu preces iekļaujot Regulas (ES) 2018/196 I pielikuma sarakstā, jo visas preces no Regulas (ES) 2018/196 II pielikuma saraksta jau ir iekļautas I pielikumā. Tādējādi saskaņā ar minētās regulas 3. panta 1. punkta e) apakšpunktu Komisijai būtu jāsaglabā negrozīts preču saraksts I pielikumā un būtu jāgroza papildu nodokļa likme, lai pārtraukšanas apjomu pielāgotu zuduma vai samazinājuma apjomam. Tādēļ četras I pielikumā uzskaitītās preces būtu jāsaglabā sarakstā un būtu jāgroza papildu ievedmuitas nodokļa likme, nosakot to 0,012 % apmērā.
2)

regulas 3. panta 1. un 2. punktu aizstāj ar šādiem: “1. Palīdzību sniedz kā finansiālu pabalstu no Fonda. Uz pabalstu tiesīgai valstij par katru atbalsttiesīgo katastrofu vai ārkārtas situāciju piešķir vienreizēju finansiālu pabalstu. 2. Fonda mērķis ir papildināt skarto valstu centienus un segt daļu no to publiskajiem izdevumiem, lai palīdzētu uz pabalstu tiesīgajai valstij veikt šādus turpmāk minētus būtiskus ārkārtas pasākumus un atjaunošanas pasākumus, ņemot vērā atbalsttiesīgās katastrofas vai ārkārtas situācijas veidu: a) enerģētikas, ūdens un notekūdeņu, telesakaru, transporta, veselības un izglītības nozares infrastruktūras un iekārtu atjaunošana darba kārtībā; b) pagaidu mītņu nodrošināšana un glābšanas dienestu finansēšana, lai apmierinātu katastrofas skarto iedzīvotāju vajadzības; c) preventīvas infrastruktūras nostiprināšana un pasākumi kultūras mantojuma aizsardzībai; d) katastrofas skarto zonu sakopšana, ieskaitot dabas zonu sakopšanu, vajadzības gadījumā atbilstoši uz ekosistēmām balstītām pieejām, kā arī skarto dabas zonu tūlītēja atjaunošana, lai izvairītos no augsnes erozijas tūlītējām sekām; e) pasākumi, kuru mērķis ir ātri sniegt palīdzību, tostarp medicīnisku, liela mēroga sabiedrības veselības ārkārtas situācijas skartiem iedzīvotājiem un aizsargāt iedzīvotājus no riska ietekmes, tostarp novēršot, uzraugot un kontrolējot slimības izplatību, apkarojot nopietnus riskus sabiedrības veselībai vai mazinot to ietekmi uz sabiedrības veselību. Piemērojot pirmās daļas a) apakšpunktu, “atjaunošana darba kārtībā” ir infrastruktūras un iekārtu atjaunošana tādā stāvoklī, kādā tās bija pirms dabas katastrofas. Ja juridiski nav iespējams vai ekonomiski nav pamatoti tās atjaunot tādā stāvoklī, kādā tās bija pirms dabas katastrofas, vai ja saņēmējvalsts nolemj pārvietot vai uzlabot skartās infrastruktūras vai iekārtu darbību, lai uzlabotu to izturības spējas pret dabas katastrofām nākotnē, Fonds var sniegt atbalstu vienīgi tādā apmērā, kas nepārsniedz aplēstās izmaksas par atjaunošanu tādā stāvoklī, kāds bija pirms katastrofas. Izmaksas, kas pārsniedz otrajā daļā minēto izmaksu līmeni, finansē saņēmējvalsts no saviem vai, ja iespējams, no citiem Savienības fondiem. Piemērojot pirmās daļas b) apakšpunktu, “pagaidu mītne” ir mītne, kurā attiecīgos iedzīvotājus izmitina līdz brīdim, kad tie var atgriezties savos sākotnējos mājokļos pēc to remonta vai atjaunošanas.”;
(47)

Komisijai ciešā sadarbībā ar dalībvalstīm būtu nepārtraukti jāuzrauga šīs regulas piemērošana. Šajā sakarā Komisijai būtu jācenšas izveidot plašu informācijas apmaiņas tīklu, iesaistot attiecīgās ekspertu struktūras, izcilības centrus un tiešsaistes platformu ekonomikas novērošanas centru. Dalībvalstīm pēc pieprasījuma būtu jāsniedz Komisijai visa attiecīgā informācija, kas šajā sakarā ir to rīcībā. Visbeidzot, šīm darbībām būtu jāgūst labums no tā, ka kopumā palielināsies pārredzamība komerciālo lietotāju un tiešsaistes starpniecības pakalpojumu sniedzēju un korporatīvo tīmekļa vietņu lietotāju un tiešsaistes meklētājprogrammu komerciālajās attiecībās, ko ir iecerēts panākt ar šo regulu. Lai efektīvi pildītu savus 16. un 18. pantā paredzētos pienākumus, Komisijai būtu jācenšas vākt informāciju no tiešsaistes starpniecības pakalpojumu sniedzējiem. Tiešsaistes starpniecības pakalpojumu sniedzējiem attiecīgā gadījumā būtu godprātīgi jāsadarbojas nolūkā veicināt šādu datu vākšanu.
2.1.

Uzraudzības shēmas realizē katru gadu, un tās nosaka kuģiem, kuri kuģo ar to karogu un kuru lielākais garums ir 15 m vai vairāk, lai uzraudzītu vaļveidīgo piezveju, attiecībā uz turpmāk minētajām zvejniecībām un ievērojot turpmāk minētos nosacījumus. Apgabals Zvejas rīks ICES 6., 7. un 8. apakšapgabals Pelaģiskie traļi (vienkuģa un pāru traļi) Vidusjūra (uz austrumiem no 5°36′ rietumu garuma meridiāna) Pelaģiskie traļi (vienkuģa un pāru traļi) ICES 6.a, 7.a, 7.b, 8.a, 8.b, 8.c, un 9.a rajons Grunts žaunu tīkls vai iepinējtīkls, kura linuma acs izmērs ir 80 mm vai lielāks ICES 4. apakšapgabals, ICES 6.a rajons un ICES 7. apakšapgabals, izņemot ICES 7.c un 7.k rajonu Dreifējoši tīkli ICES 3.a, 3.b, 3.c, 3.d rajons uz dienvidiem no 59° N, 3.d uz ziemeļiem no 59° (tikai no 1. jūnija līdz 30. septembrim), un ICES 4. un 9. apakšapgabals Pelaģiskie traļi (vienkuģa un pāru traļi) ICES 6., 7., 8. un 9. apakšapgabals Traļi ar lielu vertikālo atvērumu ICES 3.b, 3.c un 3.d rajons Grunts žaunu tīkls vai iepinējtīkls, kura linuma acs izmērs ir 80 mm vai lielāks
(3)

Kultūras priekšmeti ir daļa no kultūras mantojuma, un tiem bieži ir ievērojama kultūras, mākslinieciska, vēsturiska un zinātniska nozīme. Kultūras mantojums ir uzskatāms par vienu no civilizācijas pamatelementiem, kam cita starpā piemīt simboliska vērtība un kas ir daļa no cilvēces kultūras atmiņas. Tas bagātina visu tautu kultūras dzīvi un vieno cilvēkus kopīgā atmiņā, zināšanās un civilizācijas attīstībā. Tādēļ tas būtu jāaizsargā no nelikumīgas piesavināšanās un izlaupīšanas. Arheoloģisko senvietu izlaupīšana ir notikusi vienmēr, taču tagad tā ir sasniegusi rūpniecisku mērogu un līdztekus nelikumīgos izrakumos iegūta kultūras mantojuma tirdzniecībai ir smags noziegums, kas nodara būtisku kaitējumu gan tieši, gan netieši skartajām personām. Kultūras priekšmetu nelikumīga tirdzniecība daudzos gadījumos veicina kultūras piespiedu homogenizāciju vai kultūras identitātes piespiedu zaudēšanu, savukārt kultūras priekšmetu izlaupīšana cita starpā noved pie kultūras sabrukuma. Kamēr vien nelikumīgos izrakumos iegūtu kultūras priekšmetu tirdzniecība būs ienesīga un no tās būs iespējams gūt peļņu bez ievērojama riska, šādi izrakumi un izlaupīšana turpināsies. Kultūras priekšmetu ekonomiskās un mākslinieciskās vērtības dēļ starptautiskajā tirgū pēc tiem ir liels pieprasījums. Tas, ka nav stingru starptautisku juridisku pasākumu un ka netiek efektīvi īstenoti pat tie pasākumi, kas ir pieejami, izraisa šādu priekšmetu nonākšanu ēnu ekonomikā. Savienībai būtu attiecīgi jāaizliedz no trešām valstīm nelikumīgi eksportētu kultūras priekšmetu ievešana Savienības muitas teritorijā, īpaši pievēršoties kultūras priekšmetiem no trešām valstīm, ko skar bruņoti konflikti, jo īpaši gadījumos, kad ar šādiem kultūras priekšmetiem ir nelikumīgi tirgojušās teroristiskas vai citas noziedzīgas organizācijas. Minētajam vispārējam aizliegumam nevajadzētu nozīmēt, ka jāveic sistemātiskas kontroles, taču būtu jāļauj dalībvalstīm iejaukties, kad tiek saņemtas ziņas par aizdomīgiem sūtījumiem, un veikt visus atbilstīgos pasākumus, lai pārtvertu nelikumīgi eksportētus kultūras priekšmetus.
(13)

Saskaņā ar Padomes Regulas (EEK, Euratom) Nr. 1182/71 (7) 4. panta 3. punktu aktu piemērošanas pārtraukšana, kas tiek fiksēta no noteikta datuma, iestājas tās dienas pēdējās stundas izbeigšanas brīdī, kura iekrīt šajā datumā. Tāpēc šī regula būtu jāpiemēro no nākamās dienas pēc dienas, no kuras Regula (EK) Nr. 32/2000 vairs nav piemērojama Apvienotajai Karalistei, ņemot vērā to, ka no minētās dienas gan Savienībai, gan Apvienotajai Karalistei būtu jāzina par savām saistībām PTO. Tomēr šīs regulas noteikumi, kuros paredzēta pilnvaru deleģēšana un īstenošanas pilnvaru piešķiršana, būtu jāpiemēro no šīs regulas spēkā stāšanās dienas.
15)

“profesionāls displejs” ir elektronisks displejs, kas paredzēts un tiek tirgots profesionālam lietojumam video un grafisku attēlu rediģēšanai. Tā specifikācijas ietver visus šādus elementus: a) kontrasta attiecība vismaz 1000:1, to mērot perpendikulāri ekrāna vertikālajai plaknei, un vismaz 60:1, to mērot horizontālā skata leņķī vismaz 85° leņķī pret minēto perpendikulu un vismaz 83° leņķī no ieliekta ekrāna perpendikula, ar vai bez ekrāna aizsargstikla; b) standarta izšķirtspēja vismaz 2,3 megapikseļi; c) krāsu gamma atbalsta vismaz 38,4 % no CIE LUV krāstelpas (atbilst 99 % vai vairāk no Adobe RGB un vairāk nekā 100 % no sRGB krāstelpas). Ir pieļaujamas krāstelpas nobīdes, ja vien iegūtā krāstelpa ir vismaz 38,4 % no CIE LUV. Krāsas un spožuma viendabīgums atbilst prasībām, kas noteiktas 1. kategorijas monitoriem;
Drošības prasību apzīmējumi

Medicīniska padoma nepieciešamības gadījumā attiecīgā informācija ir norādīta uz iepakojuma vai etiķetes. Sargāt no bērniem. Sargāt no karstuma, karstām virsmām, dzirkstelēm, atklātas uguns un citiem aizdegšanās avotiem. – Nesmēķēt. Tvertni stingri noslēgt. Izvairīties ieelpot tvaikus. Kārtīgi nomazgāt rokas pēc izmantošanas. Izmantot tikai ārā vai labi vēdināmās telpās. Izmantot acu aizsargus. SASKARĒ AR ĀDU (vai matiem): novilkt nekavējoties visu piesārņoto apģērbu. Noskalot ādu ar ūdeni. IEELPOJOT: nogādāt cietušo svaigā gaisā un nodrošināt netraucētu elpošanu. IEKĻŪSTOT ACĪS: uzmanīgi skalot ar ūdeni vairākas minūtes. Izņemiet kontaktlēcas, ja tās ir ievietotas un to ir viegli izdarīt. Turpiniet skalot. Sazinieties ar SAINDĒŠANĀS INFORMĀCIJAS CENTRU, ja jums ir slikta pašsajūta. Ja acu iekaisums nepāriet: lūdziet palīdzību mediķiem. Ugunsgrēka gadījumā: dzēšanai izmantojiet pret spirtu noturīgas putas. Glabāt labi vēdināmā vietā. Turēt vēsumā. Glabāt slēgtā veidā. Atbrīvoties no satura/tvertnes saskaņā ar vietējiem noteikumiem
(5)

Lai izvairītos no dubultas finansēšanas riska gadījumos, kad dalībvalstis izmanto minēto iespēju, vienotas likmes finansējums būtu jāattiecina tikai uz tiem izdevumiem, par kuriem pārvaldības pārbaude veikta pēc šīs regulas stāšanās spēkā un pēc tam – līdz attiecināmības perioda beigām. Šā paša iemesla dēļ vienotas likmes finansējums ELFLA gadījumā būtu jāattiecina tikai uz tiem izdevumiem, par kuriem administratīvās pārbaudes veiktas no Eiropas Parlamenta un Padomes Regulas (ES) Nr. 1306/2013 (2) 39. pantā paredzētā lauksaimniecības finanšu gada sākuma, proti, no 2019. gada 16. oktobra vai no kāda nākamā lauksaimniecības finanšu gada un pēc tam – līdz attiecināmības perioda beigām. Lai nodrošinātu pareizu finanšu pārvaldību, dalībvalstīm ir jāpārliecinās, ka summas, ko atlīdzina vienotas likmes finansējuma veidā, tiek aprēķinātas, pamatojoties uz likumīgiem un pareiziem netehniskās palīdzības projektu izdevumiem.
(1)

Uzlabotiem transportlīdzekļu aerodinamiskajiem rādītājiem ir ievērojams potenciāls samazināt degvielas patēriņu un līdz ar to arī CO2 emisijas. Tomēr transportlīdzekļu aerodinamisko rādītāju ievērojamus uzlabojumus var panākt vienīgi tad, ja to ļauj autotransporta (kopā ar aerodinamiskajām ierīcēm) pieļaujamie gabarīti. Tāpēc Direktīva 96/53/EK tika grozīta, lai, ievērojot konkrētus nosacījumus, noteiktu atkāpes no maksimālā atļautā garuma transportlīdzekļu priekšā un aizmugurē.
b)

Piekļuve remonta un tehniskās apkopes informācijai Ne vēlāk kā divus gadus pēc modeļa pirmās vienības laišanas tirgū un līdz a) apakšpunkta 1. punktā minētā perioda beigām ražotājs, importētājs vai pilnvarotais pārstāvis profesionāliem remontētājiem nodrošina piekļuvi metināšanas aparāta remonta un tehniskās apkopes informācijai, ievērojot šādus nosacījumus. 1. Ražotāja, pilnvarotā pārstāvja vai importētāja tīmekļvietnē norāda profesionālo remontētāju reģistrēšanās procesu informācijas saņemšanai; lai apstiprinātu šādu pieprasījumu, ražotāji, pilnvarotie pārstāvji vai importētāji drīkst pieprasīt, lai profesionālais remontētājs pierāda, ka: i) tam ir metināšanas aparātu remontēšanai un uzturēšanai vajadzīgā tehniskā kompetence un tas atbilst noteikumiem, ko dalībvalstī, kurā tas darbojas, piemēro elektrisko iekārtu remontētājiem. Kā pierādījumu par atbilstību šim punktam pieņem atsauci uz profesionālu remontētāju oficiālu reģistrācijas sistēmu, ja šāda sistēma attiecīgajā dalībvalstī ir ieviesta; ii) profesionālajam remontētājam ir apdrošināšana, kas sedz no tā darbības izrietošās saistības neatkarīgi no tā, vai dalībvalsts to pieprasa. 2. Ražotājs, pilnvarotais pārstāvis vai importētājs 5 darbdienās no dienas, kad profesionālais remontētājs iesniedzis pieprasījumu, apstiprina vai atsaka reģistrāciju. Pēc reģistrācijas profesionālajam remontētājam vienas darbdienas laikā no pieprasījuma izdarīšanas brīža ir jābūt pieejamai pieprasītajai remonta un tehniskās apkopes informācijai. Attiecīgā gadījumā informāciju drīkst sniegt par ekvivalentu modeli vai tās pašas saimes modeli. Pieejamajā remonta un tehniskās apkopes informācijā ietver: — metināšanas aparāta nepārprotamu identifikāciju, — demontāžas karti vai klaidskatu, — nepieciešamo remonta un testēšanas iekārtu sarakstu, — informāciju par sastāvdaļām un diagnosticēšanu (piemēram, mērījumu teorētiskās minimālās un maksimālās vērtības), — vadojuma un savienojumu diagrammas, — bojājumu un kļūdu diagnostikas kodus (attiecīgā gadījumā arī ražotāja īpašos kodus), — reģistrētos datus par paziņotajiem, metināšanas aparātā saglabātajiem atteices gadījumiem (attiecīgā gadījumā) un — instrukcijas attiecīgās programmatūras un aparātprogrammatūras, t. sk. atiestatīšanas programmatūras, uzstādīšanai. Ražotāji, pilnvarotie pārstāvji vai importētāji drīkst iekasēt saprātīgu un proporcionālu maksu par piekļuvi remonta un tehniskās apkopes informācijai vai par atjauninājumu regulāru saņemšanu. Maksa ir saprātīga, ja tā neliek atteikties no piekļuves tāpēc, ka nav ņemts vērā tas, kādā apjomā profesionālais remontētājs informāciju izmanto.
a)

OBW vizualizētā slodzes vērtība, kas atbilst 5. punkta c) apakšpunktā minētajai slodzei no 90 % līdz 100 % no tehniski pieļaujamās maksimālās masas, nesaskan ar vērtībām, kas izmērītas ar sertificētu svēršanas ierīci, I pielikuma 8. punktā noteiktajā precizitātes līmenī;
(7)

2018. gada 18. decembrī pieteikuma iesniedzējs saskaņā ar Regulas (ES) 2015/2283 10. panta 1. punktu lūdza mainīt no Escherichia coli K-12 celma iegūtās lakto-N-neotetraozes specifikācijas, lai samazinātu lakto-N-neotetraozes ražošanas procesa enerģētisko un vidisko slodzi un vienas saražotās vienības izmaksas. Izmaiņas attiecas uz lakto-N-neotetraozes līmeņa samazināšanu no 92 % (vai vairāk) uz 80 % (vai vairāk) un jaunajā pārtikas produktā esošo mazāk svarīgo saharīdu līmeņu paaugstināšanu, proti, D-laktozes līmeņa paaugstināšanu no maksimums 3,0 % līdz maksimums 10,0 % un para-lakto-N-neoheksaozes līmeņa paaugstināšanu no maksimums 3,0 % līdz maksimums 5,0 %.
(4)

Lai vienkāršotu kontroli, kas muitas dienestiem jāveic saskaņā ar šo regulu, parādnieka jēdziens principā būtu jāattiecina tikai uz to licenču turētājiem, kas ļauj veikt komercdarbību to dalībvalstu kontinentālajā šelfā un ekskluzīvajā ekonomikas zonā, kuras attiecīgos izstrādājumus saņem uz mākslīgas salas, fiksētā vai peldošā iekārtā vai citā struktūrā šādā kontinentālajā šelfā vai šādā ekskluzīvajā ekonomikas zonā neatkarīgi no vietas, no kuras attiecīgo izstrādājumu ieved. Tomēr īpašos gadījumos personas, kas nav licenču turētāji, arī var būt parādnieki.
(9)

No šā kopējā piešķīruma kopējā summa 96 500 000 EUR apmērā būtu jāpiešķir dalībvalstīm, kas īsteno ETIAS. Šim finansējumam būtu jāsedz Regulas (ES) 2018/1240 85. panta 1. punktā minētās dalībvalstu izmaksas saistībā ar esošās valstu robežu infrastruktūras integrēšanu un savienojumu ar valsts vienoto saskarni, kā arī saistībā ar valsts vienotās saskarnes mitināšanu un ETIAS valsts vienību izveidi, tostarp darbiniekiem vajadzīgā IT aprīkojuma iepirkšanu un uzstādīšanu un darbinieku pieņemšanu darbā un apmācību. Tā kā izmaksas uz dalībvalsti minētajām darbībām ir ļoti līdzīgas neatkarīgi no valsts lieluma, ārējo robežu garuma, robežšķērsošanas vietu skaita, robežu šķērsojošo personu skaita utt., šī summa iesaistītajām dalībvalstīm būtu jāiedala vienādās daļās.
(7)

Regulā (ES) 2017/625 ir noteikts, ka robežkontroles punktiem jāatrodas tiešā tuvumā ievešanas vietai Savienībā. Taču, lai oficiālās kontroles un citas oficiālās darbības varētu organizēt rezultatīvi un lai tās būtu rezultatīvas, būtu jānosaka noteikumi, ar ko nosaka īpašu ģeogrāfisko ierobežojumu gadījumus un nosacījumus, saskaņā ar kuriem robežkontroles punkti var atrasties citā attālumā no ievešanas vietas Savienībā, nevis tās tiešā tuvumā. Ģeogrāfiskajiem ierobežojumiem būtu jābūt tādiem, kas izriet no ievešanas vietas dabiskajām īpašībām un apvidus, un attālumam no ievešanas vietas nebūtu jāpārsniedz attālums, kas noteikti nepieciešams, lai pārvarētu ģeogrāfisko ierobežojumu radītās grūtības. Turklāt minētajam attālumam kā tādam nevajadzētu radīt risku cilvēka, dzīvnieku un augu veselībai, dzīvnieku labturībai un videi. Īpašiem ģeogrāfiskiem ierobežojumiem būtu jāietver ierobežojumi, kas rada ievērojamus transporta ierobežojumus, piemēram, kalnu pārejas, kuru ceļi ir nepiemēroti dzīvnieku un preču pārvietošanai, vai ierobežojumi, kas izraisa ievērojamu to pārvietošanas kavēšanos.
Cilindrisks izstrādājums (tā dēvētā “aktivitāšu josta”), izgatavots no trikotāžas auduma, kas sastāv no 88 % poliestera un 12 % elastāna, ar apkārtmēru 66 cm. Izstrādājums izgatavots no diviem vienāda izmēra taisnstūrveida trikotāžas auduma gabaliem, kas sašūti kopā viens uz otra trīs malās, veidojot uz abām pusēm valkājamu, elastīgu “aktivitāšu jostu”. Izstrādājums aprīkots ar atstarotājiem, plakanu kabatu ar rāvējslēdzēju un diviem maziem atvērumiem, no kuriem vienam ir apmale no elastīgās lentes. Tam nav sprādžu. Izstrādājums ir paredzēts valkāšanai ap vidukli, piemēram, sporta nodarbībās. Kabatās/atvērumos var ielikt nelielus priekšmetus, piemēram, atslēgas, kredītkartes u. tml. Skatīt attēlus (*1).

6307 90 10
(1)

Kvalificētu sociālās uzņēmējdarbības fondu pārvaldniekiem būtu jāpieņem procedūras un pasākumi, ar kuriem paredzēts nodrošināt, ka personas, kas iesaistītas šādā komercdarbībā, šo darbību veic kvalificētu sociālās uzņēmējdarbības fondu un to ieguldītāju interesēs. Lai Savienībā panāktu saskaņotu ieguldītāju interešu aizsardzības pakāpi un lai dotu šiem pārvaldniekiem iespēju pieņemt un ievērot konsekventu un iedarbīgu praksi, lai novērstu, uzraudzītu un pārvaldītu interešu konfliktus, to interešu konfliktu novēršanas politikā būtu jāiekļauj vismaz šādu pasākumu minimums. Lai izvairītos no lieka administratīvā sloga, vienlaikus nodrošinot pienācīgu ieguldītāju interešu aizsardzības pakāpi, interešu konfliktu novēršanas politika būtu jāpielāgo pārvaldītāju komercdarbības būtībai, tvērumam un sarežģītībai.
Izstrādājums, kas sastāv no taisnstūra tērauda plātnes, kuras garums ir 48,26 cm (19 collas), un taisnstūra plastmasas skavām. Skavas ir piestiprinātas perpendikulāri plātnei, un tām ir atvērums to īsajās pusēs pretēji plātnei. Izstrādājumam ir caurumi abos plātnes galos, lai to varētu piestiprināt, pieskrūvējot tādiem tērauda skapjiem, kuru izmērs atbilst izstrādājuma (19 collu skapju) garumam un ko var izmantot telesakaru, datu apstrādes sistēmās utt. Izstrādājums ir paredzēts kabeļu organizēšanai skapjos. Sk. attēlu (*1).

8302 42 00
(2)

Ražojums, ar ko saistīta pasākumu iespējamā apiešana, ir Ķīnas Tautas Republikas izcelsmes keramikas galda piederumi un virtuves piederumi (izņemot no keramikas izgatavotas garšvielu dzirnaviņas un šo dzirnaviņu keramikas daļas, kas paredzētas malšanai, kafijas dzirnaviņas no keramikas, nažu asinātājus no keramikas, asinātājus no keramikas, keramikas virtuves piederumus griešanai, malšanai, rīvēšanai, šķēlēšanai, skrāpēšanai un mizošanai un no kordierīta keramikas izgatavotus picas akmeņus, kurus izmanto picu vai maizes cepšanai), ko patlaban klasificē ar KN kodiem ex 6911 10 00, ex 6912 00 21, ex 6912 00 23, ex 6912 00 25 un ex 6912 00 29 (Taric kodi 6911100090, 6912002111, 6912002191, 6912002310, 6912002510 un 6912002910) (“attiecīgais ražojums”).
(8)

Uzņēmums DSM Nutritional Products Europe2018. gada 10. septembrī arī iesniedza pieprasījumu Komisijai atļaut mainīt Schizochytrium sp. (ATCC PTA-9695) eļļas nosaukumu un īpašo prasību par marķēšanu Regulas (ES) 2015/2283 10. panta 1. punkta nozīmē. Pieteikumā ir lūgts svītrot norādi par celmu “(ATCC PTA-9695)” no jaunā pārtikas produkta nosaukuma, kas minēts Savienības sarakstā, un no to saturošu pārtikas produktu marķējuma.
(26)

Ražojums, uz kuru attiecas termiņbeigu pārskatīšana, ir tas pats ražojums kā sākotnējā izmeklēšanā definētais, proti, tādi alumīnija radiatori un elementi vai sekcijas, no kā šāds radiators sastāv, neatkarīgi no tā, vai šie elementi ir samontēti blokos, izņemot elektriskos radiatorus un to elementus un sekcijas, kurus pašlaik klasificē ar KN kodiem ex 7615 10 10, ex 7615 10 80, ex 7616 99 10 un ex 7616 99 90 (Taric kodi 7615101010, 7615108010, 7616991091, 7616999001 un 7616999091) un kuru izcelsme ir ĶTR (“attiecīgais ražojums”).
1g599

Illītmontmorilonīta-kaolinīts

Piedevas sastāvs Illītmontmorilonīta-kaolinīta dabiska maisījuma preparāts ar šādu minimālo saturu: — 40 % illīta — 10 % montmorilonīta — 8 % kaolinīta Aktīvās vielas raksturojums Illīts: CAS numurs: 106958-53-6 K(Al,Fe)2AlSi3O10(OH)2· · H2O montmorilonīts: CAS numurs: 1318-93-0 Nax[(Al2-xMgx)Si4O10) (OH)2] kaolinīts: CAS numurs: 1318-74-7 Al2(OH)4(SiO5) dzelzs (strukturāla) 10 % (vidēji) nesatur azbestu Analītiskā metode (1) Barības piedevas raksturojums: — rentgenstaru difrakcija (XRD) un — rentgenfluorescence (XRF).

Gaļas cāļi un mazāk izplatītu sugu gaļas mājputni Gaļas liellopi un mazāk izplatīti atgremotāji, ko audzē nobarošanai. Nobarojamās cūkas un atšķirti sivēni

—

5 000

50 000

1. Piedevas un premiksu lietošanas norādījumos norāda glabāšanas apstākļus un noturību pret termisku apstrādi. 2. Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus. 3. Uz piedevas un to saturošu premiksu marķējuma ir šāda norāde: “Piedeva illītmontmorilonīta-kaolinīts ir bagāta ar (inerto) dzelzi”. 4. Illītmontmorilonīta-kaolinīta dažādu lietojumu kopējais daudzums kompleksajā barībā nepārsniedz attiecīgajai dzīvnieku sugai vai kategorijai maksimālo pieļaujamo daudzumu. 5. Lietošanas pamācībā norāda: — “Nepieļaut orālu lietošanu vienlaicīgi ar makrolīdiem”.
11. pants

Īpaši tehniskie pasākumi ūdeņos uz rietumiem no Skotijas

1. No 2020. gada 1. jūlija zvejas kuģi, kas ar grunts traļiem vai zvejas vadiem darbojas ICES 6.a un 5.b rajonā Savienības ūdeņos uz austrumiem no 12° rietumu garuma (ūdeņi uz rietumiem no Skotijas), ievēro šādus tehniskos pasākumus:

a) kuģiem, kuru izmantoto zvejas rīku āmja linuma acs izmērs ir mazāks par 100 mm, obligāti jāizmanto kvadrātveida acu linuma plātne (ar nemainītu novietojumu) ar vismaz 300 mm lielām acīm; kuģiem, kuru lielākais garums ir mazāks par 12 m un/vai kuru dzinēja jauda ir 200 kW vai mazāka, Norvēģijas omāra (Nephrops norvegicus) zvejniecībās plātnes kopējais garums drīkst būt 2 metri un linuma acs izmērs 200 mm;
(6)

Zirgu dzimtas dzīvnieku spermas, olšūnu un embriju ievešana Savienībā no tādām trešām valstīm vai to teritorijas daļām, no kurām atļauts ievest zirgu dzimtas dzīvniekus, var tikt atļauta tad, ja nosūtītājs ir apstiprināts spermas savākšanas vai uzglabāšanas centrs, kas iekļauts saskaņā ar Direktīvas 92/65/EEK 17. panta 3. punkta b) apakšpunktu sastādītā sarakstā, un ja sūtījumam pievienots veselības sertifikāts. No Regulas (ES) 2018/659 I pielikuma izriet, ka spermas ievešana Savienībā no Barbadosas, Bermudu Salām, Bolīvijas un Turcijas ir atļauta. Tomēr šajās valstīs nav apstiprinātu spermas savākšanas centru. Tāpēc regulas I pielikums būtu jāizlabo, norādot, ka minēto valstu izcelsmes zirgu dzimtas dzīvnieku spermas ievešana Savienībā nav atļauta tik ilgi, kamēr valstī nav apstiprināts vismaz viens spermas savākšanas centrs.